b'\n_START_ARTICLE_\nAleksandrijsko pesni\xc5\xa1tvo\n_START_PARAGRAPH_\nAleksandrijski pesniki so ustvarjali v obdobju od vladavine Aleksandra Velikega do rimskega cesarja Avgusta, t. i. helenizem. Pomembni pesniki te dobe so bili Kalimah, Teokrit, Leonidas in Filetas._NEWLINE_Pesni\xc5\xa1ke zvrsti, zlasti elegije in epigrame, so pesniki sku\xc5\xa1ali pribli\xc5\xbeati duhu \xc4\x8dasa. Namre\xc4\x8d, za helenisti\xc4\x8dno poezijo je zna\xc4\x8dilna te\xc5\xbenja k realisti\xc4\x8dnemu upodabljanju vsakdanjosti ter odmik od velikih tem, ki so zaposlovale poezijo prej\xc5\xa1njih obdobij. Za aleksandrijsko poezijo je namre\xc4\x8d po eni strani zna\xc4\x8dilno obnavljanje tradicionalnih pesni\xc5\xa1kih oblik, po drugi strani pa me\xc5\xa1anje zvrsti, ki je dedi\xc5\xa1\xc4\x8dina prej\xc5\xa1njega stoletja. Aleksandrijski pesniki so videli poseben izziv v suhoparnih in splo\xc5\xa1nih temam, ob katerih so se lahko tem bolj izkazali z oblikovno virtuoznostjo; pisali si o kmetijstvu, pticah, ozvezdjih, izvornih mestih in kultov._NEWLINE_Pisali so elegije v eni ali ve\xc4\x8d knjigah, katere so bile posve\xc4\x8dene obo\xc5\xbeevani \xc5\xbeenski kot naslovnici, ne pa ljubezni do \xc5\xbeenske kot veliki pesni\xc5\xa1ki temi. Epigrami pa so govorili predvsem o vinu, ljubezni, smrti in \xc5\xa1tevilnih vsakdanjih temam, v\xc4\x8dasih v moralizirajo\xc4\x8dem, drugi\xc4\x8d oto\xc5\xbeno resigniranem ali humornem tonu, vselej pa te\xc5\xbeijo h kratkosti in se pogosto sklenejo z u\xc4\x8dinkovitim bistvom.'